สอบถามหน่อยครับเมื่อ 28 ธค - 1 มค ได้ไปเที่ยวอุทยานเเห่งชาติทองผาภูมิ-กาญจนบุรี ในช่วงวันเเรกๆคนที่ไปด้วยกันในทริป(นั่งรถคันเดียวกัน)ก็ไอคอกเเคกๆ สุดท้าย 30 ธค-1 มค เพื่อนคนนี้ก็ป่วยนอนซมอยู่้เเต่ที่พักอย่างเดียวเเต่เราพอช่วง 30-1 รู้ตัวเหมือนจะไม่สบายก็เลยกินยาลดไข้ ดักไว้ตลอดเลยรู้สึกเหมือน ตัวร้อน รุมๆตลอดเวลา เเล้วช่วงสุดท้ายของทริป 31 ธค - 1 มค ก็ได้มีการเดินขึ้นเขาระยะไกล เป็นการนอนบนเขา(ุฝุ่นเยอะมาก + ตากเเดดตลอดเวลา) 1 คืน(ไม่ได้อาบน้ำ) พอขึ้นไปก็เริ่มมีอาการไอมากขึ้น(อาจจเป็นเพราะสูดอากาศปนฝุ่นเยอะ เพราะเเสบจมูกด้วยขี้มูกมีสีดำ -.-) พอวันนี้ 2 มค ก็ถอดเสื้อเเขนยาวจะอาบน้ำอีกคน ก็พบรอยเเดงเป็นจุดเหมือนในรูปเลยอยากถามว่าอันนี้ใช่อาการเริ่มต้นของโรคสครับไทฟัส (Scrub typhus) หรือไข้รากสาดใหญ่ใช่ไหมครับปล. ตอนนี้ก็ยังไงค่อกเเค่กอยู่เลย
สวัสดีค่ะ Scrub Typhus (โรคสครับไทฟัส) หรือโรคไข้รากสาดใหญ่ เป็นโรคที่เกิดจากการติดเชื้อแบคทีเรีย โดยมีไรอ่อนเป็นพาหะนำโรค ซึ่งไรอ่อนมักจะอาศัยอยู่ตามพุ่มไม้ หรือทุ่งหญ้าในป่าละเมาะ เมื่อผู้ป่วยได้รับเชื้ออาจทำให้เกิดอาการ เช่น มีไข้ ปวดศีรษะ ปวดตามตัว ไอ มีผื่นคัน คลื่นไส้และอาเจียน โดยผื่นมักเป็นผื่นขนาดเล็กค่อย ๆ นูนหรือใหญ่ขึ้น และต่อมาอาจทำให้เป็นแผลที่คล้ายถูกบุหรี่จี้ (Eschar) ซึ่งเกิดจากชั้นเนื้อตาย โดยจะเกิดบริเวณที่ถูกไรอ่อนกัด มักไม่ทำให้เกิดความเจ็บปวดและสังเกตเห็นได้ยากจากในรูปนั้นอาจจะยังไม่ค่อยเหมือนเป็นแผลถูกบุหรี่จี้ที่จำเพาะต่อโรคมากนัก อีกทั้งเป็นโรคที่อาจจะเหมือนกับโรคอื่นๆได้หลายอย่าง แนะนำพบแพทย์เพื่อตรวจร่างกายระบบอื่นๆ และอาจต้องเจาะเลือดเพิ่มเติมเพื่อยืนยันในระหว่างนี้หากมีไขให้รับประทานยาลดไข้ ยาแก้ไอ พักผ่อนให้เพียงพอ ไม่ไปแกะเกาบริเวณที่เป็นตุ่ม